व्हाइट हाउस ने एक बयान में कहा है ‘‘विविध परंपराओं और आस्थाओं वाले दो महान लोकतांत्रिक देशों के नेताओं के तौर पर हम उस भागीदारी के लिए एक दृष्टिकोण (विज़न) साझा करते हैं जिसके तहत अमेरिका और भारत न केवल हमारे दोनों देशों के लिए बल्कि पूरे विश्व के लाभ के लिए एक दूसरे के साथ काम करते हैं.’’ ‘‘विज़न स्टेटमेंट’’ में कहा गया है कि अमेरिका-भारत रणनीतिक भागीदारी वास्तव में शांति और समृद्धि के लिए संयुक्त प्रयास है और गहन विचारविमर्श, संयुक्त अभ्यासों, साझा प्रौद्योगिकी के माध्यम से उनके बीच सुरक्षा सहयोग क्षेत्र को और पूरे विश्व को सुरक्षित एवं संरक्षित बनाएगा.